Dnes na vás vybalím
tri príklady kultového dizajnu
a je úplne jasné,
že práve ja by som to mal urobiť,
pretože mám bakalársky diplom z literatúry.
(Smiech)
A som aj známa osobnosť
z menšej televízie
a nadšený zberateľ
katalógov Design Within Reach,
a tak viem celkom dosť
o svete dizajnu.
A teraz, som si istý,
že tento objekt spoznávate.
Mnohí ste ho už asi videli,
keď ste v posledných dňoch pristávali
s vašou súkromnou vzducholoďou
na Medzinárodnom letisku Los Angeles.
Táto stavba je známa ako Theme Building,
prečo ju však takto pomenovali
stále ešte nie je úplne jasné.
A je možno
tým najlepším príkladom
starovekej mimozemskej architektúry, aký v LA máme.
Jej prvé nálezy boli odhalené v 1961
pri výstavbe letiska,
hoci vedci veria, že pochádza
z roku 2000
pred naším letopočtom.
Slúžila ako
rušný transdimenzionálny vesmírny prístav
pre starovekých astronautov,
ktorí boli prvými kolonizátormi našej planéty
a povzdvihli náš druh
z divochov tak, že nám dali
dar písaného jazyka,
technológie a
dar otáčajúcich sa reštaurácií.
Predpokladá sa,
že nahradila staršie vesmírne prístavy
umiestnené, ako inak, v Stonehenge
a považuje sa
za veľký pokrok
vďaka usporiadanému dizajnu,
žiadnym druidom ponevierajúcim sa po okolí
a očividne aj vďaka oveľa lepšiemu
prístupu na parkovanie.
Po odhalení náleziska
začala nová éra
aerodynamického, archaicky futuristického dizajnu
zvaného Googie,
ktorý sa stal synonymom k
Dobe prúdových lietadiel, čo je nesprávne označenie.
Veď napokon, všetci starovekí astronauti, ktorí ho využívali
necestovali prúdovým lietadlom veľmi často.
Radšej namiesto neho použili opereného hada
s pohonom na kryštálové lebky.
(Potlesk)
(Hudba)
Ach, áno, stôl.
Používame ho dennodenne.
A na ňom je
odšťavovač Juicy Salif.
Autorom dizajnu je Philippe Starck
a verím, že sa práve teraz nachádza medzi nami.
Je vidieť, že je to Starckov dizajn
pre jeho presnosť, hravosť,
inováciu a
prísľub bezprostredného násilia.
(Smiech)
Jeho dizajn spochybňuje vašu intuíciu —
nie je tým, na čo sa na prvý pohľad podobá.
Nie je to vidlička navrhnutá
na napichnutie si troch jednohubiek naraz,
čo by sa teraz asi veľmi hodilo
vonku na chodbe.
Aj napriek jasnému
vplyvu starovekých astronautov a
jej vesmírnovekosti a trojnožkovosti,
nie je to niečo
navrhnuté na pripevnenie k mozgu
a vysávanie myšlienok.
V skutočnosti to je odšťavovač
a keď som to už raz povedal,
nikdy viac v ňom neuvidíte nič iné.
Nie je to ukážkový príklad dizajnu,
ale ukážkový príklad užitočnosti dizajnu.
Môžete si ho vziať domov,
na rozdiel od Theme Building,
ktorá zostane na svojom mieste naveky.
Juicy Salif je cenovo prístupný,
pôjde s vami domov
a môžete si ho postaviť
na kuchynský pult —
no do zásuvky sa vám nevprace —
verte mi, natvrdo som si to overil —
a premeníte váš kuchynský pult
na ukážkový príklad dizajnu.
Na druhej strane,
keď ho už máte doma,
dovoľte mi povedať vám pár jeho vlastností, ktoré možno nepoznáte.
Keď zaspíte,
ožíva,
prechádza sa po dome,
pozrie si vašu poštu
a pozoruje vás ako spíte.
(Potlesk)
Dobre, a čo je toto?
Nemám ani poňatia. Neviem, čo je to.
Vyzerá hrozne. Nie je malý prenosný varič?
Nechápem to.
Poznáte to niekto? Chee?
Je to.. iPhone. iPhone.
Ach, áno, jasné. Pamätám si ho.
Za starých dobrých čias
som si nimi obložil celú kúpeľňu.
Ale nie, mám iPhone. Samozrejme, že mám.
Tu je môj milovaný iPhone.
Na tejto vecičke robím hrozne veľa vecí.
Rád si na ňom čítam knihy.
Dokonca si na cezeň rád kupujem knihy
aby som nemal výčitky svedomia, že ich nečítam,
pretože ich sem šupnem a nikdy viac sa na ne nepozriem,
čo je perfektné.
Používam ho dennodenne
na váženie volov,
napríklad.
Z času na čas,
priznávam, že z neho
príležitostne aj zavolám.
A okrem toho naň stále zabúdam.
Je to dizajn,
ktorý ak raz uvidíte,
zabudnete naň.
Je ľahké zabudnúť na prvotné nadšenie,
ktoré vyvolal v roku 2007, keď ste sa ho
po prvýkrát dotkli, pretože zrazu bol
všade okolo nás
a veľmi rýchlo
sme si zvykli na tieto pohyby
a zaradili ich do svojho života.
Na rozdiel od Theme Building,
iPhone nie je mimozemskou technológiou.
Alebo mal by som skôr povedať,
že zobral technológiu,
ktorá je na rozdiel od publika
pre mnohých ľudí na svete
ešte stále cudzia,
a v tej chvíli ju premenil na
známu a veľmi blízku.
A na rozdiel od Juicy Salif
nám nehrozí
pripojením sa na náš mozog,
ale, lepšie povedané, jednoducho
sa na náš mozog pripojí.
(Smiech)
A ani ste si to nevšimli.
Nech sa páči. Volám sa John Hodgman.
Práve som vám vysvetlil dizajn.
Ďakujem veľmi pekne.
(Potlesk)